OzLabs/hebrew-wiki-articles huggingface dataset:
דוקלה פראג

דוקלה פראג (בצ'כית: Dukla Praha) היא קבוצת כדורגל צ'כית מהעיר פראג אשר משחקת בליגה השנייה בצ'כיה.
== היסטוריה ==
הקבוצה הוקמה בשנת 1948 כ "ATK Praha", מועדון ספורט של הצבא הצ'כוסלובקי. ב-1956 שינה המועדון את שמו ל"דוקלה פראג", לזכר הנופלים בקרב מעבר דוקלה במלחמת העולם השנייה שנערך בספטמבר-אוקטובר 1944 במעבר דוקלה.

דוקלה פראג הייתה מהבכירות בליגה הצ'כוסלובקית. היא זכתה ב-11 אליפויות צ'כוסלובקיה. בנוסף זכתה ב-8 גביעי צ'כוסלובקיה ונחשבה לאחת הקבוצות המוצלחות יותר של מזרח אירופה במהלך שנות ה-60.

יוזף מסופוסט היה בין כוכבי הקבוצה.

בשנות ה-90, לאחר סיום התקופה הקומוניסטית, המועדון לא הצליח למצוא ספונסורים ובסופו של דבר נסגר.

מועדון בשם דוקלה פראג הוקם מחדש בשנת 2001 והחל לשחק באליפות פראג. בשנת 2011 הוא הצליח לחזור לליגה העליונה.

==תארים==
* אלופת צ'כוסלובקיה (11 פעמים): 1956,1953, 1958, 1961, 1962, 1963, 1964, 1966, 1977, 1979, 1982.
* הגביע הצ'כוסלובקי זוכה (8 פעמים): 1961, 1965, 1966, 1969, 1981, 1963, 1985, 1990.

==קישורים חיצוניים==

* 

קטגוריה:קבוצות כדורגל צ'כיות
קטגוריה:פראג: מועדוני כדורגל
קטגוריה:קבוצות כדורגל שהוקמו ב-1958
ריימונדס ויוניס

[[יו"ר הכנסת יולי אדלשטיין נפגש עם ויוניס בעת ביקורו בלטביה, 2017]]
ריימונדס ויוניס (בלטבית: Raimonds Vējonis; נולד ב-15 ביוני 1966) הוא פוליטיקאי לטבי, חבר המפלגה הירוקה הלטבית. כיהן כנשיא לטביה מ-2015 עד 2019, כשר להגנת הסביבה ופיתוח אזורי משנת 2002 עד 2011, וכשר ההגנה של לטביה משנת 2011 עד 2015.

==חייו המוקדמים==
ויוניס נולד במחוז פסקוב לאב לטבי ואם רוסייה, בזמן שאביו שירת שם בצבא הסובייטי. הוא גדל במחוז מדונה בלטביה. לדבריו החל להתעניין בנושאים הקשורים לאיכות הסביבה לאחר שסבו התעוור כתוצאה משימוש בכימיקלים בקולחוז בתקופת השלטון הקומוניסטי בלטביה.

סיים תואר ראשון ושני בביולוגיה באוניברסיטת לטביה, ועבד במהלך לימודיו כמורה לביולוגיה בעיר מדונה.

==קריירה פוליטית==
בשנת 1989 התמנה לסגן מנהל מחלקת הסביבה בעיר מדונה, ומ-1990 כיהן כחבר מועצת העיר. משנת 1996 עד 2002 היה מנהל מחלקת הסביבה של ריגה.

ב-7 בנובמבר 2001 מונה לשר להגנת הסביבה ופיתוח אזורי. ויוניס החזיק בתיק זה עד שנת 2011, חרף חילופי ממשלות בלטביה בשנים אלה. לאחר מכן היה פעיל בוועדת החוץ והביטחון בפרלמנט.

בינואר 2014 מונה לשר ההגנה של לטביה. במסגרת תפקידו נקט בגישה ניצית, גינה את התוקפנות של רוסיה וכינה את פעילות כוחות נאט"ו שפעלו במדינה "כיבוש".

לאחר פלישת רוסיה לחצי האי קרים, גינה ויוניס את הפלישה, והוביל מהלך שבו ביקשו המדינות הבלטיות סיוע צבאי מארצות הברית. במהלך זה הוצבו כלי נשק כבדים ואלפי חיילים במזרח אירופה כדי להרתיע את רוסיה.

ב-6 בספטמבר נבחר ויוניס על ידי הפרלמנט לנשיא לטביה, לאחר מערכת בחירות סוערת. בתחילת המערכה היו ארבעה מועמדים לתפקיד, ולאחר ארבעה סבבי בחירות נשארו שניים. ויוניס זכה בתפקיד ברוב של 55 מול 42 שהצביעו נגדו. ראש ממשלת לטביה, לאימדוטה סטראויומה, בירכה על בחירתו לתפקיד.

ויוניס החליף בתפקיד את אנדריס ברזינש.

בספטמבר 2016 היה בין המשתתפים בהלוויית שמעון פרס.

==שורשיו הרוסיים של ויוניס==
ריימונדס ויוניס הוא בן לאם רוסית, ונולד במחוז פסקוב, בו שפת המחוז הייתה רוסית, וכיום הוא חלק מרוסיה.

במהלך מערכת הבחירות לנשיאות הוא אמר כי אין בכוונתו לוותר על השימוש בשפה הרוסית לאחר בחירתו, משום שהשימוש בה מהווה "גשר בין העם הלטבי למיעוט דובר הרוסית במדינה", המונה כ-35 אחוזים מהאוכלוסייה.

את הריאיון הראשון לאחר בחירתו העניק לערוץ טלוויזיה לטבי של דוברי רוסית.

אך ביולי 2015 קבע הפרלמנט הלטבי כי הנשיא לא יוכל לדבר רוסית במסיבות עיתונאים ובאירועים פומביים. ראש "הוועדה לשמירה על השפה הלטבית" בפרלמנט אמר: "אנו סבורים שעל הנשיא לדבר עם התקשורת הלטבית בשפה הלטבית בלבד".

==חיים אישיים==
ויוניס נשוי ואב לשני ילדים. השקפתו הדתית, על פי עמוד הפייסבוק שלו, היא פגנית.

בתחילת 2016 חלה ויוניס באנדוקרדיטיס זיהומית, כתוצאה מדלקת שקדים שלא טופלה. הוא עבר ניתוח לב פתוח והושתל בו שסתום מלאכותי. לאחר חודשיים של שיקום חזר לתפקידו כנשיא.

==קישורים חיצוניים==

==הערות שוליים==

קטגוריה:נשיאי לטביה
קטגוריה:לטבים שנולדו ב-1966
עונת 1965/1966 בגביע אירופה לאלופות בכדורגל

עונת 1965/1966 בגביע אירופה לאלופות בכדורגל הייתה העונה ה-11 של התחרות האירופית לקבוצות כדורגל והיא אורגנה על ידי אופ"א. המשחק הראשון התקיים ב-8 בספטמבר 1965 ותחרות הסתיימה ב-11 במאי 1966.

בתחרות השתתפו 31 קבוצות.

משחק הגמר נערך באצטדיון המלך בודואן, בריסל. התחרות הסתיימה בניצחון של ריאל מדריד בפעם השישית בתולדות המועדון.

אאוזביו זכה בתואר מלך השערים בפעם השנייה ברציפות, תוך כיבוש ארבעה שערים באחד המשחקים.

==מתכונת התחרות==
בתחרות השתתפו 31 קבוצות. אינטר מילאנו כמחזיקת הגביע קודמה ישירות לשמינית הגמר. יתר הקבוצות חולקו לזוגות ונפגשו בשיטת משחק בית ומשחק חוץ לקביעת הקבוצה שתעפיל לשמינית הגמר.

בכל השלבים למעט משחק הגמר נערכו משחק בית ומשחק חוץ.

==השלבים המתקדמים==

==ראו גם==
* גמר גביע אירופה לאלופות 1966

==קישורים חיצוניים==
* 
* [http://www.uefa.com/uefachampionsleague/season=1965/index.html נתונים מאתר אופ"א]

קטגוריה:תחרויות כדורגל ב-1965
קטגוריה:תחרויות כדורגל ב-1966
קטגוריה:עונות בליגת האלופות
לואי נל

לואי נל (שם מלא בצרפתית: Louis Eugène Félix Néel; 22 בנובמבר 1904 – 17 בנובמבר 2000) היה פיזיקאי צרפתי, חתן פרס נובל לפיזיקה לשנת 1970.

נל נולד בליון שבצרפת. הוא למד באוניברסיטת שטרסבורג והוסמך מטעמה כדוקטור למדעים.

בשנת 1966 הוענק לו לגיון הכבוד.

ב-1970 זכה בפרס נובל לפיזיקה על עבודה יסודית וגילויים הנוגעים לאנטי-פרומגנטיות ופרומגנטיות שהובילו ליישומים חשובים בפיזיקת מצב מוצק. תרומותיו לפיזיקה של מצב מוצק מצאו יישומים שימושיים רבים, במיוחד בפיתוח של יחידות זיכרון מחשב.

מדליית לואי נל המעונת מדי שנה על ידי האגודה הגאופיזית האירופית נקראת על שמו.

נל נפטר בבריב לה גלרד, בגיל 95.

==קישורים חיצוניים==

* 
* 

קטגוריה:זוכי פרס נובל לפיזיקה
קטגוריה:זוכי פרס נובל צרפתים
קטגוריה:פיזיקאים צרפתים
קטגוריה:בוגרי אוניברסיטת שטרסבורג
קטגוריה:סגל אוניברסיטת שטרסבורג
קטגוריה:מקבלי אות לגיון הכבוד
קטגוריה:זוכי מדליית הזהב של CNRS
קטגוריה:בוגרי אקול נורמל סופרייר
קטגוריה:צרפתים שנולדו ב-1904
קטגוריה:צרפתים שנפטרו ב-2000
עונת 1966/1967 בגביע אירופה לאלופות בכדורגל

עונת 1966/1967 בגביע אירופה לאלופות בכדורגל הייתה העונה ה-12 של התחרות האירופית לקבוצות כדורגל והיא אורגנה על ידי אופ"א. המשחק הראשון התקיים ב-7 בספטמבר 1966 ותחרות הסתיימה ב-25 במאי 1967.

בתחרות השתתפו 32 קבוצות. לתחרות נרשמה גם אלופת אלבניה, אך בסופו של דבר היה לא השתתפה. לראשונה השתתפה בתחרות אלופת ברית המועצות.

משחק הגמר נערך באצטדיון הלאומי שליסבון. התחרות הסתיימה בניצחון של סלטיק בפעם הראשונה בתולדות המועדון. זו הייתה הפעם הראשונה שקבוצה בריטית ניצחה בתחרות.

פול ון הימסט מאנדרלכט הבלגית זכה בתואר מלך השערים, לאחר שכבש חמישה שערים במשחק אחד.

==מתכונת התחרות==
בתחרות השתתפו 32 קבוצות. ריאל מדריד כמחזיקת הגביע קודמה ישירות לשמינית הגמר. יתר הקבוצות חולקו לזוגות ונפגשו בשיטת משחק בית ומשחק חוץ לקביעת הקבוצה שתעפיל לשמינית הגמר. לאור ריבוי הקבוצות, חלק מהם השתתפו בשלב טרום מוקדמות.

בכל השלבים למעט משחק הגמר נערכו משחק בית ומשחק חוץ.

==השלבים המתקדמים==

==ראו גם==
* גמר גביע אירופה לאלופות 1967

==קישורים חיצוניים==
* 
* [http://www.uefa.com/uefachampionsleague/season=1966/index.html נתונים מאתר אופ"א]

קטגוריה:תחרויות כדורגל ב-1966
קטגוריה:תחרויות כדורגל ב-1967
קטגוריה:עונות בליגת האלופות
פרנסואה קמאנו

פרנסואה קמאנו (בצרפתית: François Kamano; נולד ב-1 במאי 1996 בקונאקרי שבגינאה) הוא כדורגלן גינאי, המשחק בעמדת החלוץ בקבוצת אבהא ובנבחרת גינאה.

== קריירת מועדונים ==
=== בסטיה ===
בשנת 2014 הגיע קמאנו לבסטיה מליגת העל הצרפתית, לאחר ששיחק במחלקת הנוער של מועדון מקומי בקונאקרי. ב-9 באוגוסט 2014 ערך קמאנו את הופעת הבכורה שלו במועדון, כשנכנס כמחליף בדקה ה-81 בתיקו 3-3 נגד אולימפיק מרסיי במסגרת המחזור הראשון בליגה. ב-20 בדצמבר הבקיע קמאנו את שער הבכורה שלו במועדון, שער בדקה ה-21 בתיקו 1-1 נגד קן במסגרת המחזור ה-19 בליגה. קמאנו שיחק במועדון במשך 2 עונות, בהן ערך 47 הופעות ליגה והבקיע שבעה שערים.

=== ז'ירונדן דה בורדו ===
בחודש יולי 2016 חתם קמאנו בז'ירונדן דה בורדו, גם היא קבוצה מליגת העל הצרפתית. ב-20 באוגוסט 2016 ערך את הופעת הבכורה שלו במועדון, כשהחליף את ז'רמי מנז בדקה ה-69 בהפסד 1–4 לטולוז במסגרת המחזור השני בליגה.
=== לוקומוטיב מוסקבה ===
בחודש אוגוסט 2020 חתם בלוקומוטיב מוסקבה, מליגת העל הרוסית. ב-23 באוגוסט 2020 ערך את הופעת הבכורה שלו במועדון בהפסד 1–2 לספרטק מוסקבה ב.

== קריירה בינלאומית ==
ב-24 בינואר 2015 ערך קמאנו את הופעת הבכורה שלו בנבחרת גינאה, כשנכנס כמחליף בתוספת הזמן של המחצית השנייה בתיקו 1-1 נגד נבחרת קמרון במסגרת המחזור השני בשלב הבתים של גביע אפריקה לאומות 2015. הוא שיחק גם בשלב רבע הגמר של הטורניר, בו הפסידה נבחרתו לנבחרת גאנה בתוצאה 0–3. ב-12 ביוני 2015, בהופעתו השלישית בנבחרת, כבש קמאנו את שער הבכורה שלו, שער בדקה ה-68 בהפסד 1–2 לנבחרת סווזילנד במסגרת מוקדמות גביע אפריקה לאומות 2017.

נכלל בסגל נבחרת גינאה לטורניר גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים גינאים
קטגוריה:חלוצי כדורגל גינאים
קטגוריה:כדורגלני בסטיה
קטגוריה:כדורגלני בורדו
קטגוריה:כדורגלני לוקומוטיב מוסקבה
קטגוריה:כדורגלני נבחרת גינאה
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2023
קטגוריה:ספורטאים גינאים בצרפת
קטגוריה:ספורטאים זרים ברוסיה
קטגוריה:ספורטאים זרים בערב הסעודית
קטגוריה:גינאים שנולדו ב-1996
אפלה מוחלטת, אין כוכבים

אפלה מוחלטת, אין כוכבים (באנגלית: Full Dark, No Stars) הוא אוסף של ארבע נובלות מאת הסופר סטיבן קינג, שכולן עוסקות בנושא של שכר ועונש. האוסף זכה בפרס "בראם סטוקר עבור האוסף הטוב ביותר" לשנת 2010 והיה מועמד ל"פרס הפנטזיה הבריטי עבור האוסף הטוב ביותר" לשנת 2011. כמו כן, 1922 היה מועמד ל"פרס הפנטזיה הבריטי עבור הנובלה הטובה ביותר" לשנת 2011.

== תוכן ==
ארבע הנובלות הן:
* 1922 - מתרחשת בהמינגפורד הום, נברסקה. עיירה דמיונית המופיעה בסיפורים אחרים של קינג: עירה של אמא אביגייל מן הרומן האפי של קינג העמדה (1978), העיר אליה עובר בן הנסקום הבוגר בזה (1986), וכן מיקום ההתרחשות של הסיפור הקצר "השלב האחרון בסולם" (1978).
* ביג דרייבר
* תוספת הוגנת
* נישואים טובים

== רקע ==
השמות של הנובלות ותקצירי הסיפור הוכרזו באתר הרשמי של המחבר ב-2 באפריל 2010. זה אוסף הארבע הנובלות השלישי של קינג, לפניו הוציא את "עונות מתחלפות" (1982) ו"ארבע אחרי חצות" (1990).

== הוצאה לאור ==
הספר הוכרז באתר הרשמי של קינג ב-16 בפברואר 2010, ויצא לאור ב-9 בנובמבר 2010. הוצאת סמנטרי דנס פרסמה מספר מהדורות מוגבלות של הספר: מהדורה קופסאת מתנה, מהדורה מוגבלת חתומה, ומהדורה ממוספרת שיצאו לאור זמן קצר לאחר המהדורה המקורית בכריכה קשה. המהדורה בכריכה רכה ששוחררה ב-24 במאי 2011, מכילה סיפור קצר חדש נוסף "תחת מזג האוויר", שנכתב ב-2011 ().

== תגובת המבקרים ==
ה"וושינגטון פוסט", בסקירה של הספר, כינה את "אפלה מוחלטת, אין כוכבים" כספר "עגום, מטריד ומרתק". אמזון דירג את הספר במקום ה־25 מתוך 100 ברשימת "הספרים הטובים ביותר של 2010".

== עיבודים ==
* "נישואים טובים" ו"ביג דרייבר" עובדו על ידי סטיבן קינג לתסריטים. ב-2014 "נישואים טובים" עלה לתיאטרון ו"ביג דרייבר" שודר בטלוויזיה.

==קישורים חיצוניים==
* 
* 

== הערות שוליים ==

קטגוריה:אוספי סיפורים קצרים של סטיבן קינג
קטגוריה:ספרי סטיבן קינג
קטגוריה:ספרי אימה
קטגוריה:ספרי הוצאת מודן
דניאל בובה

דניאל בובה (איטלקית: Daniel Bovet; 23 במרץ 1907 – 8 באפריל 1992) היה פרמקולוג איטלקי יליד שווייץ, חתן פרס נובל לפיזיולוגיה או לרפואה לשנת 1957.

בובה נולד בפלורייה שבשווייץ. הוא קיבל את הדוקטורט שלו מטעם אוניברסיטת ז'נבה בשנת 1929. באותה השנה עבר לצרפת ועבד במכון פסטר שבפריז עד 1947. לאחר מכן עבר לאיטליה.

בשנת 1957 זכה בפרס נובל לפיזיולוגיה או לרפואה, על גילוי תרופות מלאכותיות כגון אנטי-היסטמינים החוסמות פעילות אמינים שונים.

ב-1964 התמנה לפרופסור באוניברסיטת ססארי. בשנים 1969–1971 שימש כראש המועצה הלאומית למחקר ברומא. אחרי כן שימש כפרופסור באוניברסיטת רומא לה ספיאנצה. ב-1982 פרש לגמלאות.

דניאל בובה נפטר ברומא בשנת 1992.

==קישורים חיצוניים==

* 

קטגוריה:בוגרי אוניברסיטת ז'נבה
קטגוריה:זוכי פרס נובל לפיזיולוגיה או לרפואה
קטגוריה:זוכי פרס נובל איטלקים
קטגוריה:זוכי פרס נובל שווייצרים
קטגוריה:פרמקולוגים איטלקים
קטגוריה:סגל ספיינצה – אוניברסיטת רומא
קטגוריה:חברי האקדמיה הצרפתית למדעים
קטגוריה:אספרנטיסטים
קטגוריה:איטלקים שנולדו ב-1907
קטגוריה:איטלקים שנפטרו ב-1992
אמאדו מוטארי

טיג'אני אמאדו מוטארי קלאלה (בצרפתית: Tidjani Amadou Moutari Kalala; נולד ב-19 בינואר 1994 בארליט שבניז'ר) הוא כדורגלן ניז'רי המשחק בעמדת הקשר בקבוצת טוזלספור מהליגה הטורקית הראשונה ובנבחרת ניז'ר.

== קריירת מועדונים ==
מוטארי החל לשחק באקוקאנה המקומית, ובשנת 2012 עבר לשחק בלה מאן ב', קבוצת המילואים של לה מאן הצרפתית.

בחודש ינואר 2014 חתם מוטארי במטאלורג דונצק מליגת העל האוקראינית, וכך הפך לשחק הניז'רי הראשון בתולדות הליגה. ב-15 במרץ 2014 ערך מוטארי את הופעת הבכורה שלו במועדון, כשנכנס כמחליף בדקה ה-73 בתיקו 1-1 נגד איליצ'יבץ מאריפול במסגרת המחזור ה-21 בליגה. הוא ערך במועדון 6 הופעות ליגה בלבד.

ב-2 ביולי 2014 חתם מוטארי על חוזה ל-4 שנים באנז'י מחצ'קלה מליגת הכדורגל הלאומית של רוסיה. בעונתו הראשונה במועדון ערך מוטארי 29 הופעות ליגה בהן הבקיע 6 שערים, ולקח חלק בעליית המועדון לליגת העל הרוסית.

ב-25 בינואר 2017 חתם בפרנצווארוש מליגת העל ההונגרית.

== קריירה בינלאומית ==
ב-23 בינואר 2012 ערך מוטארי את הופעת הבכורה שלו בנבחרת ניז'ר, כשנכנס כמחליף בדקה ה-57 בהפסד 0–2 לנבחרת גבון במסגרת גביע אפריקה לאומות 2012.

== קישורים חיצוניים ==

קטגוריה:כדורגלנים ניז'רים
קטגוריה:קשרי כדורגל ניז'רים
קטגוריה:כדורגלני מטאלורג דונצק
קטגוריה:כדורגלני אנז'י מחצ'קלה
קטגוריה:כדורגלני פרנצווארוש
קטגוריה:כדורגלני בודפשט הונבד
קטגוריה:כדורגלני אל-פייחה
קטגוריה:כדורגלני אל-קאדסיה
קטגוריה:כדורגלני טוזלספור
קטגוריה:כדורגלני נבחרת ניז'ר
קטגוריה:ספורטאים זרים בצרפת
קטגוריה:ספורטאים זרים באוקראינה
קטגוריה:ספורטאים זרים ברוסיה
קטגוריה:ספורטאים זרים בהונגריה
קטגוריה:ספורטאים זרים בערב הסעודית
קטגוריה:ספורטאים זרים בטורקיה
קטגוריה:כדורגלני גביע אפריקה לאומות 2012
קטגוריה:כדורגלני גביע אפריקה לאומות 2013
קטגוריה:ניז'רים שנולדו ב-1994
ג'ון מייקל קוסטרליץ

ג'ון מייקל קוסטרליץ (באנגלית: John Michael Kosterlitz; נולד ב-22 ביוני 1943) הוא פיזיקאי בריטי יהודי, פרופסור לפיזיקה באוניברסיטת בראון בארצות הברית, זוכה פרס נובל לפיזיקה ב-2016.

==ביוגרפיה==
קוסטרליץ נולד למשפחת מהגרים יהודית, שעזבה את גרמניה והתיישבה באברדין שסקוטלנד. אביו, הנס וולטר קוסטרליץ, היה גם הוא מדען בעל שם בתחום הביוכימיה.

קוסטרליץ למד לתואר ראשון ושני באוניברסיטת קיימברידג' ואת עבודת הדוקטורט שלו השלים ב-1964 באוניברסיטת אוקספורד.

בשנים 1974–1982 שימש כמרצה באוניברסיטת ברמינגהאם ובשנת 1982 התמנה לפרופסור באוניברסיטת בראון שבארצות הברית. התמחותו העיקרית היא בפיזיקה של מצב מוצק.

קוסטרליץ חבר בחברה האמריקנית לפיזיקה.

זכה בפרס נובל לפיזיקה ב-2016, יחד עם דייוויד ג'יימס ת'אולס ודאנקן הולדיין, על גילויים תאורטיים של מעבר קוסטרליץ-תולס טופולוגיים בחומר מעובה (ת'אולס קיבל מחצית מסכום הזכייה, ושני האחרים קיבלו רבע מהסכום כל אחד).

==מחקר מדעי==

==קישורים חיצוניים==

* 

* 
* 
* 
==הערות שוליים==

קטגוריה:פיזיקאים יהודים בריטים
קטגוריה:פיזיקאים יהודים אמריקאים
קטגוריה:זוכי פרס נובל יהודים אמריקאים
קטגוריה:זוכי פרס נובל יהודים בריטים
קטגוריה:בוגרי אוניברסיטת קיימברידג'
קטגוריה:בוגרי אוניברסיטת אוקספורד
קטגוריה:זוכי פרס נובל לפיזיקה
קטגוריה:סגל אוניברסיטת בראון
קטגוריה:סגל אוניברסיטת ברמינגהאם
קטגוריה:בריטים שנולדו ב-1943
שורטברד

שורטברד (באנגלית: Shortbread) הוא סוג של עוגייה מבצק המבוסס על יחס של יחידת סוכר, שתי יחידות חמאה ושלוש יחידות קמח (לפי משקל). לעיתים נוספות לבצק מלח בישול, קליפות הדרים או אגוזים.

מקור השורטברד הוא בסקוטלנד. המתכון הראשון פורסם בשנת 1736 על ידי אישה סקוטית בשם מק'לינטוק. המאפה הפופולרי התפשט לכל חלקי הממלכה המאוחדת וגם לאירלנד, דנמרק ושוודיה, והיה הנציג הבריטי בפרויקט Café Europe שאורגן על ידי אוסטריה בעת שהייתה הנשיאה התורנית של האיחוד האירופי.

בעבר נחשב השורטברד לקינוח יקר והוגש באירועים מיוחדים כמו ערב חג המולד, ערב השנה האזרחית החדשה וחתונות.

==קישורים חיצוניים==

*

==הערות שוליים==

קטגוריה:המטבח הסקוטי
קטגוריה:עוגיות
מצדיעים לך, בילי לין! (סרט)

מצדיעים לך, בילי לין! (באנגלית: Billy Lynn's Long Halftime Walk) הוא סרט קולנוע אמריקאי מ-2016 בבימויו של אנג לי. הסרט מבוסס על רב-המכר מאת בן פאונטן באותו השם. בסרט מככבים ג'ו אלווין, קריסטן סטיוארט, כריס טאקר, גארט הדלונד ווין דיזל. הסרט הוא סרט הקולנוע העלילתי הראשון שצולם במהירות של 120 פריים לשנייה.

==עלילה==
הסרט מסופר מנקודת המבט של רב-טוראי בילי לין מטקסס, גיבור מלחמה מצבא ארצות הברית. הוא ושבעה מחבריו לפלוגת בראבו שרדו-קרב עז במהלך מלחמת עיראק, חזרו לארצות הברית ומוצגים ברחבי המדינה במסגרת קמפיין לתמיכה ציבורית במלחמה. זמן קצר לפני שובם המתוכנן לעיראק מתוכננת לכבודם קבלת פנים חגיגית במהלך מופע המחצית של משחק הסופרבול. במהלך המסע והמופע נזכר לין באירועי המלחמה הטרגיים.

==דמויות ושחקנים==
*ג'ו אלווין - ויליאם "בילי" לין
*כריס טאקר - אלברט
*קריסטן סטיוארט - קתרין לין, אחותו של בילי
*גארט הדלונד - סרג'נט דייוויד דיים
*וין דיזל - סרג'נט שרום ברים
*יסמאל קרוס קורדובה - סמל אנטוניו הולידיי
*ארתורו קסטרו - מרסליניו "מנגו" מונטויה
*מייסון לי - תאודור יאנג
*באו קנאפ - רוברט ארל "קראק" קוק
*אסטרו - לודיס בקווית
*ברני האריס - קנת סייקס
*סטיב מרטין - נורם אוגלסבי, בעליה של קבוצת פוטבול בדאלאס המארח את החבורה
*בן פלאט - ג'וש
*טים בלייק נלסון - ויין פוסטר
*ג'יי. ג'יי. וואט, ריצ'רד שרמן - שחקני פוטבול, הופעות קמאו בתפקיד עצמם

==הפקה==
לתפקיד הראשי בסרט לוהק השחקן ג'ון אלווין, בן ה-25, ללא ניסיון קודם בקולנוע או בטלוויזיה. צילומי הסרט החלו באפריל 2015 בג'ורג'יה, סצנות הקרבות צולמו במרוקו.

הסרט צולם תוך שימוש בטכנולוגיה חדשנית ברזולוציה של 4K ובמהירות של 120 פריים לשנייה והוא הסרט העלילתי הארוך הראשון שצולם בטכנולוגיה זו. הבחירה בטכנולוגיה חדשנית זו מאפשרת רק לחמישה אולמות קולנוע ברחבי העולם להקרין את הסרט ברזולוציה הנ"ל, ובשאר בתי הקולנוע יוקרן ברזולוציה 2K בגרסה רגילה או בטכנולוגיית תלת-ממד. מנכ"ל סרטי סוני טום רוטמן התעמת עם אנג לי בדרישה שישלב סצנות במהירות שונה בסרט, כך שהקרבות יהיו במהירות מואצת והסצנות בטקסס במהירות רגילה, אך השניים לא הגיעו להסכמה.

הסרט זכה לביקורות שליליות מצד מבקרי הקולנוע, שהתאכזבו מתוצאת השימוש בטכניקה החדשנית. הסרט נחל כישלון בקופות ולא כיסה את ההוצאות בגינו.

==קישורים חיצוניים==
* 

* 

==הערות שוליים==

קטגוריה:סרטי 2016
קטגוריה:סרטים באנגלית
קטגוריה:סרטי אנג לי
קטגוריה:סרטי מלחמת עיראק
קטגוריה:סרטים אמריקאיים מבוססי ספרים
עוגיית חמאה

עוגיות חמאה (בדנית: Smørkager), המכונות גם עוגיות חמאה דניות, הן סוג פופולרי של עוגיות פריכות שמקורן בדנמרק. העוגיות מגיעות במגוון צורות ובאזורים רבים בעולם הן פופולריות במיוחד לקראת חג המולד.<ref></ref>

המרכיבים העיקריים בעוגיות חמאה הם חמאה, קמח, סוכר, וביצים.<ref></ref> לעיתים רבות העוגיות מתובלות בוניל, שוקולד או קוקוס.

עוגיות החמאה נמכרות לרוב בקופסאות דקורטיביות אשר לעיתים רבות מכילים מוטיבים דניים מסורתיים.<ref name=":0"></ref><ref>[https://books.google.com/books?id=x11EAAAAYAAJ&pg=SL9-PA1 Butter Cookies in Tins from Denmark]. U.S. International Trade Commission. Volume 3092 of USITC publication. pp. I1-I12. 1998.</ref><ref></ref><ref></ref> העוגיות בתוך הקופסה לרוב מופרדות זה מזה באמצעות כוסות נייר.

== ראו גם ==
* שורטברד

== קישורים חיצוניים ==

==הערות שוליים==

קטגוריה:מאכלי חג המולד
קטגוריה:עוגיות
קטגוריה:המטבח הדני
טרנספגרשאן

הטראנספגרשאן (ברומנית: Transfăgărășan, מורכב מ- trans + Făgăraș, על שם הרי פגרש), או כביש DN7C, מכונה גם "הדרך לשמיים", הוא כביש החוצה את חלקו הדרומי של רכס הרי הקרפטים שברומניה ונחשב לאחד הכבישים היפים באירופה ובעולם. הוא הכביש השני הגבוה ביותר ברומניה, אחרי הטראנסאלפינה.

הכביש, שאורכו 151 ק"מ (94 מייל), מתחיל בסמוך לכפר באסקוב, ליד העיר פיטשט, ונמשך עד העיר סיביו, כביש DN1, פסגות מולדוביאנו ונגויו (הנקודות הגבוהות ביותר ברומניה). נבנה בשנות ה-70 של המאה ה-20 כציר צבאי אסטרטגי המחבר בין החבלים ההיסטוריים של טרנסילבניה ומונטניה.

==היסטוריה==
הכביש נבנה בין 1970 ל-1974 לפי החלטתו של ניקולאה צ'אושסקו, השליט השני והאחרון של רומניה הקומוניסטית, אחרי הפלישה הסובייטית לצ'כוסלובקיה מ-21 באוגוסט 1968. זאת כדי לאפשר מעבר מהיר של כוחות צבא דרך ההרים; עד אז הכבישים שחצו את הרי הקרפטים היו DN1 ו-DN67C, שנבנו בתחילת תקופת הקומוניזם ברומניה. הכבישים נבנו על נחלים שקל היה לסובייטים לחסום ולתקוף. לפיכך הורה צ'אושסקו על בניית כביש שיחצה את הרי פגראש.

הכביש, שנסלל על ידי הצבא, דרש פועלים ומשאבים כספיים רבים. העבודות כללו שימוש ב-6 מיליון טון דינמיט, עבודה בגובה של מעל 2,000 מטר ובאקלים אלפיני קשה. לדברי ממשלת רומניה דאז, במהלך הסלילה נהרגו 40 איש, אך מדיווחים לא רשמיים המספר עומד על מאות פועלים.

הכביש נפתח ב-20 בספטמבר 1974 אך בפועל עבודות הבניה נמשכו עד 1980.

==הדרך==
הכביש הוא מסלול עקלתון מפותל, בעל סיבובים רבים וחדים. צורת כביש זו מושכת אליה מטיילים, רוכבי אופניים ואופנוענים. בשל הטופוגרפיה של הכביש המהירות המרבית מוגבלת ל-40 קמ"ש. בנוסף לכך, הכביש עובר בסמוך לאגם בליה (Bâlea Lake), מפל בליה ואגם וידרארו.

בין החודשים אוקטובר עד יוני הכביש נסגר תכופות עקב שלגים. כמו כן, מעת לעת, הכביש נסגר לתנועה, בזמן תחרויות, כמו: רכיבת אופניים.<ref></ref>

בכביש גשרי קשת רבים וחמש מנהרות, הארוכה ביותר באורך 884 מטר, ליד אגם בליה.

<gallery>
תמונה:vidrarulake1.jpg| מראה אגם וידרארו הנשקף מכביש הטראנספגרשן
תמונה:vidrarulake2.jpg| קטע של כביש הטראנספגרשן החוצה את אגם וידרארו
תמונה:blealake1.jpg| אגם בליה הסמוך לכביש הטראנספגרשן 
</gallery>

==קישורים חיצוניים==

==הערות שוליים==

קטגוריה:אירופה: דרכים וכבישים
קטגוריה:רומניה: תחבורה
פאבל סביצקי

פבל אלהביץ' סביצקי (בבלארוסית: Павел Алегавіч Савіцкі; נולד ב-12 ביולי 1994) הוא כדורגלן בלארוסי המשחק בעמדת הקשר בקבוצת רוך ברסט ובנבחרת בלארוס.

== קריירת מועדונים ==
סביצקי נולד בגרודנו שבבלארוס, וגדל במחלקת הנוער של נמאן גרודנו המקומית. ב-15 באפריל 2011 ערך סביצקי את הופעת הבכורה שלו במועדון, כשנכנס כמחליף בפתיחת המחצית השנייה בהפסד 1-0 לויטבסק במסגרת המחזור הרביעי בליגת העל הבלארוסית. ב-9 ביולי 2011 הבקיע סביצקי את שער הבכורה שלו במועדון, שער בדקה ה-43 בתיקו 1-1 נגד בלשינה בוברויסק במסגרת המחזור ה-17 בליגה. בחודש ינואר 2015 הושאל סביצקי ליאגלוניה ביאליסטוק מליגת העל הפולנית לחצי עונה, וערך בה 5 הופעות ליגה.

== קריירה בינלאומית ==
ב-18 במאי 2014 ערך סביצקי את הופעת הבכורה שלו בנבחרת בלארוס, כשנכנס כמחליף בדקה ה-66 בתיקו 0-0 נגד נבחרת איראן במשחק ידידות. שלושה ימים לאחר מכן הבקיע סביצקי את שעריו הראשונים בנבחרת, צמד שערים בניצחון 5-1 על נבחרת ליכטנשטיין במשחק ידידות, לאחר שעלה כמחליף בתחילת המחצית השנייה.

== קישורים חיצוניים ==

קטגוריה:כדורגלנים בלארוסים
קטגוריה:קשרי כדורגל בלארוסים
קטגוריה:גרודנו: כדורגלנים
קטגוריה:כדורגלני יאגלוניה ביאליסטוק
קטגוריה:כדורגלני דינמו ברסט 
קטגוריה:כדורגלני נבחרת בלארוס
קטגוריה:בלארוסים שנולדו ב-1994
מארי לואיז קוליירו פרקה

מארי לואיז קוליירו פרקה (במלטזית: Marie Louise Coleiro Preca; נולדה ב-7 בדצמבר 1958) היא הנשיאה התשיעית של מלטה.

==ביוגרפיה==
מארי לואיז קוליירו נולדה בשנת 1958 בעיירה אורמי במלטה. הצטיינה בלימודיה בתיכון, והחלה ללמוד באוניברסיטת מלטה בגיל 16. סיימה תואר ראשון במשפטים ומדעי האדם, ולאחר מכן הוסמכה כנוטריון.

עם סיום לימודיה החלה בפעילות פוליטית במפלגת הלייבור של מלטה. לאחר מספר שנים בהנהלת המפלגה היא נבחרה לתפקיד המזכיר הכללי, בו כיהנה בין 1982 ל-1991. לאחר סיום תפקיד זה מילאה תפקידים אחרים במפלגה, בהם נשיאת אגף הנשים ועורכת ביטאון המפלגה.

הייתה חברת הפרלמנט של מלטה בין 1998 ל-2014, ועסקה בעיקר בנושאים חברתיים, רווחה, בריאות ותיירות.

בשנים 2013-2014 הייתה שרה לענייני משפחה וסולידריות חברתית. בתפקיד זה קידמה נושאים רבים, בהם הסדרת פנסיה לעובדי ציבור, קידום חוקים להגנת ילדים ובני נוער, הקמת מרכז לטיפול בנפגעי אלימות מינית, ותוכנית רב-שנתית לצמצום ממדי העוני במלטה.

פרקה מתנגדת לגירושים. מלטה הייתה עד שנת 2011 אחת המדינות היחידות בעולם בהן גירושים אסורים על פי החוק (האחרות הן קריית הוותיקן והפיליפינים). בשנת 2011 נערך משאל עם בנושא זה ו-53% מהמצביעים היו בעד הסדרת הגירושים בחוק. בסוף 2011 עבר חוק הגירושים בפרלמנט של מלטה, והגירושים הפכו להליך חוקי. פרקה התנגדה לגירושים בזמן שנערך משאל העם, וקיבלה בשל כך איומים על חייה ועל משפחתה. כאשר עלה החוק להצבעה בפרלמנט, נעדרה מההצבעה.

ב-1 במרץ 2014 נבחרה לנשיאת מלטה, במקום ג'ורג' אבלה.

מארי לואיז קוליירו פרקה היא הנשיאה השנייה של מלטה, לאחר אגתה ברברה שהייתה נשיאה משנת 1982 עד 1987. היא נבחרה לנשיאות בגיל 55, האדם הצעיר ביותר שנבחר לתפקיד נשיא מלטה.

נשואה לאדגר פרקה. לזוג בת בשם אנג'י.

בספטמבר 2016 הייתה בין המשתתפים בהלוויית שמעון פרס.

ב-4 באפריל 2020 סיימה את תפקידה כנשיאת מלטה.

==קישורים חיצוניים==

* 

==הערות שוליים==

קטגוריה:נשיאי מלטה
קטגוריה:נשיאות
קטגוריה:ילידות 1958
אייל גרינברג

אייל גרינברג (נולד ב-2 במאי 1998) הוא שחמטאי בדרגת אמן בינלאומי. זכה ארבע פעמים באליפות ישראל לילדים ונוער בשכבת הגיל שלו.

נכון לנובמבר 2021, נמצא בשיא כושרו ומדורג במקום ה-24 בישראל לפי מד כושר.

==ביוגרפיה==

אייל גרינברג גדל באריאל. למד שחמט בגיל 6. חבר מועדון כפר סבא. משנת 2015 משחק בשורות המועדון בליגה בלאומית. 
ייצג את ישראל מספר פעמים באליפויות אירופה ובאליפויות העולם לילדים ונוער.

==הישגים בולטים==
* 2006 - זכה במקום ראשון באליפות ישראל עד גיל 8, לאחר שצבר 5 נקודות מ-6 אפשריות.
* 2007 - בגיל 9, זכה במקום שלישי בגמר אליפות ישראל עד גיל 10, לאחר שצבר 5.5 נקודות מ-9 אפשריות.
* 2007 - זכה במקום שני באליפות ישראל עד גיל 9, שנערכה באשדוד, לאחר שצבר 5.5 נקודות מ-7 אפשריות.
* 2009 - זכה במקום ראשון באליפות ישראל עד גיל 11, שנערכה באשדוד, לאחר שצבר 5.5 נקודות מ-7 אפשריות.
* 2011 - בגיל 13, זכה במקום שני באליפות כפר סבא, לאחר שצבר 6.5 נקודות מ-9 אפשריות.
* 2012 - חלק את המקום השני באליפות ישראל עד גיל 14, שנערכה בפתח תקווה לאחר שצבר 6 נקודות מ-9 אפשריות.
* 2014 - זכה במקום ראשון באליפות ישראל עד גיל 16, שנערכה באלקנה לאחר שצבר 7 נקודות מ-9 אפשריות.
* 2015 - בגיל 17, זכה במקום שני באליפות ישראל עד גיל 18, שנערכה בראשון לציון לאחר שצבר 6 נקודות מ-7 אפשריות והפסיד בדו-קרב לעומר רשף.
* 2016 - היה שותף לזכייתה של ישראל באליפות אירופה עד גיל 18 לקבוצות, שנערכה בסלובניה. גרינברג צבר בלוח השלישי 6 נקודות מ-7 אפשריות, ההישג הטוב ביותר בתחרות, אותו חלק עם חברו לקבוצה, ניצן שטיינברג.
* 2017 - ניצח במסגרת הליגה הלאומית את יבגני נאייר, אלוף אירופה בשחמט לשנת 2015.

==קבלת דרגות בינלאומיות==
* 2015 - אמן פיד"ה
* 2016 - דרגת אמן בינלאומי.

==קישורים חיצוניים==

==הערות שוליים==

קטגוריה:אמנים בין-לאומיים ישראלים
קטגוריה:אלופי ישראל לנוער בשחמט
קטגוריה:חברי נבחרת הנוער של ישראל בשחמט
קטגוריה:אריאל: אישים
קטגוריה:ישראלים שנולדו ב-1998
מזחלת עם פעמונים

העטיפה המקורית של השיר "מזחלת עם פעמונים" (1937).
מזחלת עם פעמונים (ברומנית: Sanie cu zurgălăi) הוא שיר, שחיבר בשנים 1934 - 1936 המלחין היהודי רומני ריכרד שטיין. השיר נכתב בסגנון עממי ונועד, יחד עם שני שירים נוספים של אותו מלחין, במיוחד לזמרת מריה טנאסה. המנגינה חוברה למילות שיר מאת המשורר היהודי רומני ליביו דלאנו (Liviu Deleanu). טנאסה לא התרשמה מהשיר והחליטה לא לקבל אותו.

ב-1937 הודפסו שני תקליטים עם השיר, האחד בביצוע הזמר סילביאן פלורין (פיינשטיין) והשני בביצוע הזמר יונל פסקו. על עטיפת התקליט הודפס שם המלחין כ-S. Richard ובכך נידון מחבר המנגינה לאלמוניות. מתחת לשם השיר ניתנה כותרת משנה בשם Cling, cling, cling, צליל הפעמונים. המנגינה זכתה לפופולריות רבה, שפיתתה זמרים וזמרות לבצע פלגיאטים.

אחרי 1949, הזמרת מריה לטרצו (Maria Lătărețu), שהתמחתה במוזיקה עממית, הורידה מהשיר את הפזמון החוזר והוסיפה כמה בתים. עיבודים של מלחינים ומבצעים שונים נמשכו בעולם, כך ברפרטואר של אדית פיאף מופיע השיר תחת השם Johnny tu n'est pas un ange. המשורר היוגוסלבי "דראגומיר ריסטיק" (Dragomir Ristic) החליף את המילים ושינה את קצב השיר לסווינג. בשנות החמישים לקח לס פול את המנגינה ופרסם אותה תחת השם Johnny is the Boy for Me מבלי להזכיר את המלחין המקורי ועל כך תבע אותו שטיין למשפט וזכה במשפט, חרף העובדה שלא יכול היה להופיע בעצמו במשפט בארצות הברית בגלל מגבלות מסך הברזל.

השיר קיבל גם גרסה עברית (עם מנה גדושה של יידיש) תחת השם "גוי של שבת" ("גוני איז דה גוי פור מי") בביצוע רביעיית מועדון התיאטרון. ירדנה ארזי הקליטה את השיר "רוח ואש" על פי המנגינה של מזחלת עם פעמונים עם הטענה השגויה שמדובר בלחן צועני. אהוד מנור כתב את מילות השיר.

למרות הקביעה המשפטית, בציבור עדיין המחבר לא מזוהה, כך שבגרסת כיסוי שערכה הלהקה הבלגית Vaya Con Dios ב-1988 נתנה את הקרדיט ללס פול ואת התמלוגים המשיכו לשלם ליורשי לס פול במקום ליורשי שטיין. שטיין עצמו ביקר בישראל ומסר שיר בשם "פלאפל" ללסלו רוט, כאשר זה ביקר ברומניה, ב-1969, עם מקהלת הילדים על שם צדיקוב.

== קישורים חיצוניים ==

* [http://stiri.acasa.ro/showbiz-149/zici-ca-n-ai-plagiat-si-gata-ai-scapat-36624.html Zici ca n-ai plagiat si, gata, ai scapat] 
* [https://folclormuzical.wordpress.com/2014/12/26/saniecuzurgalai/ Povestea unui cântec – Sanie cu zurgălăi] 
* [https://www.youtube.com/watch?v=a4YLdAl0mRU הביצוע של מריה לטרצו מ-1937] 
* [https://www.youtube.com/watch?v=yP41VLl6EAg הביצוע של לס פול ומרי פורד מ-1953] 
* [https://www.youtube.com/watch?v=_40RplSVXK0 הביצוע של Vaya Con Dios] 
* [https://www.youtube.com/watch?v=5bS638v9ufM&lc=z22nuz4ytxj3fffeaacdp431wfs2knarhu2b3q1m5n1w03c010c&feature=em-comments הביצוע של יוני אילת] 
* 
* 

==הערות שוליים==

קטגוריה:מוזיקה רומנית
קטגוריה:שירי 1937
קטגוריה:שירים המעורבים במחלוקות הקשורות לפלגיאט
עונות מתחלפות

עונות מתחלפות (במקור: Different Seasons) הוא אוסף של ארבע נובלות מאת סטיבן קינג שראה אור ב-1982, עם נטייה דרמטית יותר "רצינית" מהאימה הבדיוני המפורסם של קינג. ארבע הנובלות קשורות ביחד באמצעות תתי-כותרות המתייחסות לכל אחת מארבע העונות. האוסף בולט בכך ששלוש מתוך ארבע הנובלות עובדו לסרטי קולנוע, אחד מהם, "חומות של תקווה", היה מועמד לפרס האוסקר עבור הסרט הטוב ביותר בשנת 1994.

== נובלות ==
{| class="wikitable"
!שם
!תת-כותרת
!עיבוד קולנועי
|-
|ריטה הייוורת' וגאולת שושנק
|אביב של תקווה
|חומות של תקווה (1994)
|-
|תלמיד מצטיין מדי
|קיץ של שחיתות
|תלמיד מצטיין מדי (1998)
|-
|הגופה
|סתיו של תמימות
|אני והחבר'ה (1986)
|-
|נשימה נכונה
|סיפור חורף
| נשימה נכונה (סרט) (2020)
|}

== כותרת ==
בסוף הספר מופיעה אחרית דבר שכתב קינג ב-4 בינואר 1982. באחרית הדבר הוא מסביר למה הוא לא הגיש לפרסום בעבר את נובלות - כל אחת מהן נכתבה בזמן אחר. מוקדם בקריירה שלו, הסוכנים ועורכים שלו הביעו חשש כי הוא יהיה "מסומן" כמישהו שכותב רק אימה. עם זאת, הפכו ספרי האימה שלו פופולרים למדי, והביאו לו ביקוש כסופר. לעומת זאת, את הנובלות, אשר לא עסקו בכוחות על טבעיים, היה קשה מאוד לפרסם מכוון שלא היה שוק גדול לסיפורים בדיונים "רגילים" בפורמט של 25,000 ל-35,000 מילים. לכן, הגו קינג והעורך שלו את הרעיון של פרסום הנובלות ביחד, כ"משהו שונה", ומכאן שמו של הספר באנגלית "עונות שונות".

==קישורים חיצוניים==

* 

== הערות שוליים ==

קטגוריה:אוספי סיפורים קצרים של סטיבן קינג
קטגוריה:ספרי סטיבן קינג
ג'בל סנין

ג'בל סנין (בערבית: جبل صنين, באנגלית: Mount Sannine) הוא ההר השלישי בגובהו בלבנון, ומתנשא לגובה של 2,628 מטרים.

== היסטוריה ==
השם סנין מקורו בשם אל הירח האכדי - "סין", והמילה אור - "נין". חוקר ארץ ישראל, יהוסף שוורץ, סבר כי ניתן לזהות את ההר עם הר שיאון המקראי. באזור הר סנין נמצאים שרידי מקדש רומי המוקדש למרס - אל המלחמה. המקום שימש גם כאתר מנוחה ותענוגות לקונסולים הרומיים.

בעבר ההר היה מכוסה ברובו בכמות גדולה של עצי ארזים אולם בשל כריתה נרחבת של עצים מצד הפיניקים והרומאים כמעט שלא נותרה צמחייה על ההר. בשל כמויות השלג הרבות והעובדה שאינו מיוער הוקם כ-9 קילומטר מצפון לפסגת ההר אתר הסקי הגדול ביותר בלבנון. שם אתר הסקי הוא מזאר כפרדביאן . בהר מעיינות רבים.

הנוף הנשקף מפסגת ההר צופה מצד אחד על בקעת הלבנון והרי מול הלבנון במזרח ובמבט למערב על ביירות וקו החוף הלבנוני. בראשית המאה ה-20 החזיק על ההר הצבא הצרפתי מוצב תצפית שכונה "החדר הצרפתי". אזור זה נשלט בעבר על ידי המיעוט הנוצרי בלבנון וישראל עשתה בו שימוש מודיעיני בתקופות שונות.

בשנת 2010 טען צבא לבנון כי גילה מתקני ריגול ישראליים על פסגת ההר הצופים לעבר ביירות.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:לבנון: הרים
יוסף וולף

יוסף ווּלף (Joseph Wulf; 22 בדצמבר 1912 – 10 באוקטובר 1974) היה היסטוריון יהודי ממוצא גרמני-פולני וניצול השואה.

==ביוגרפיה==
וולף הוא יליד קמניץ, גדל והתחנך בעיר קרקוב. באוניברסיטה היהודית בעיר החל בהכשרה ללימודי רבנות. לאחר כיבוש פולין על ידי גרמניה הנאצית, וולף ומשפחתו נאסרו בגטו קרקוב. בגטו חבר לחברי מחתרת יהודים. פעילותו המחתרתית נתגלתה והוא נשלח למחנה אושוויץ, שרד את תלאות המחנה ואת צעדת המוות ממנו. אשתו ובנו שרדו אף הם את המלחמה, אך הוא איבד את אביו, אימו, אחיו, גיסתו ואחיינית.

==הנצחת ועידת ואנזה==
בשנת 1965, וולף הציע שוילת ואנזה, הבניין בו התנהלה ועידת ואנזה בה הוחלט על הפתרון הסופי בשנת 1942, תהפוך לאתר הנצחה ומרכז תיעוד לזכר השואה, אך הממשלה הגרמנית דחתה את ההצעה בזמנו. המבנה שימש כבית ספר ולא היה תקציב להוציא את הרעיון אל הפועל.

ביאושו, התאבד וולף בשנת 1974 בקפיצה מחלון דירתו בקומה החמישית של בית מגורים בעיר שרלוטנברג. "פרסמתי 18 ספרים על הרייך השלישי ולא הייתה להם אף השפעה. ניתן לתעד כל דבר עד המוות לגרמנים. ישנו משטר דמוקרטי בבון. אולם רוצחי ההמונים מסתובבים חופשי, חיים בבתיהם הקטנים ומגדלים פרחים" - כך כתב במכתב ההתאבדות שהותיר לבנו דייוויד. לאחר התאבדותו הובא לקבורה בחולון.וילת ואנזהב-20 בינואר 1992, יובל שנים מאז שהתקיימה הוועידה ההיסטורית, וילת ואנזה נפתחה לציבור כמוזיאון וכאתר הנצחה לזכר השואה. בחדר האוכל בו התכנסו ראשי המשטר הנאצי, ישנן תמונות וביוגרפיות על המשתתפים בוועידה. המוזיאון מכיל גם מיצגים קבועים של תמונות וטקסטים המתעדים את השואה ואת תכנונה. בקומה השנייה קיים חדר הנקרא על שמו של וולף ובו שוכן אוסף גדול של ספרים העוסקים בימי המשטר הנאצי וכן חומר תיעודי נוסף כגון סרטי מיקרופילם ומסמכים רשמיים של הנאצים.

==היסטוריון==
עם תום מלחמת העולם השנייה וולף נותר בפולין, ובין השנים 1945 עד 1947 היה חבר בוועדה היהודית ההיסטורית המרכזית. בקיץ 1947 עבר לפריס ובשנת 1952 השתקע בברלין. וולף פרסם ספרים רבים אודות הרייך השלישי, ביניהם ביוגרפיות אודות היינריך הימלר ומרטין בורמן. 

וולף זכה במספר פרסים ועיטורים, ביניהם פרס ליאו בק (1961), מדליה על שם קרל פון אוסייצקי (1964) ותואר דוקטור לשם כבוד מאוניברסיטת ברלין החופשית.

==קישורים חיצוניים==

* 

קטגוריה:אסירים במחנה הריכוז אושוויץ
קטגוריה:אסירים בגטו קרקוב
קטגוריה:יהודים גרמנים
קטגוריה:יהודים פולנים
קטגוריה:מתאבדים: סופרים
קטגוריה:גרמנים שנולדו ב-1912
קטגוריה:פולנים שנולדו ב-1912
קטגוריה:גרמנים שנפטרו ב-1974
דייוויד ג'יימס ת'אולס

דייוויד ג'יימס ת'אולס (באנגלית: David James Thouless; 21 בספטמבר 1934 - 6 באפריל 2019) היה פיזיקאי בריטי, חתן פרס וולף לפיזיקה לשנת ה'תש"ן-1990, וחתן פרס נובל לפיזיקה לשנת 2016.

==ביוגרפיה==
ת'אולס נולד בעיירה בירזדן שבסקוטלנד. הוא בוגר בית הספר הפרטי היוקרתי וינצ'סטר קולג' . הוא השלים תואר ראשון בקולג' טריניטי הול של אוניברסיטת קיימברידג'. את עבודת הדוקטורט שלו כתב ת'אולס באוניברסיטת קורנל, בהנחייתו של הנס בתה. 

היה פוסט-דוקטורנט באוניברסיטת קליפורניה בברקלי, ופרופסור לפיזיקה מתמטית באוניברסיטת בירמינגהם שבממלכה המאוחדת עד 1980, אז מונה לפרופסור באוניברסיטת וושינגטון שבסיאטל. 

במחקריו, תרם ת'אולס רבות להבנה המדעית של מערכות מורכבות של אטומים, אלקטרונים ונוקלאונים. בין היתר הוא חקר את הפאזה מוליכות-על.

==פרסים והוקרה==
ת'אולס היה חבר בחברה המלכותית, באקדמיה האמריקאית לאמנויות ולמדעים ובאקדמיה הלאומית למדעים של ארצות הברית.

היה חתן פרס וולף בפיזיקה לשנת 1990, חתן פרס דיראק לשנת 1993, חתן פרס לארס אונסנג'ר מטעם החברה האמריקאית לפיזיקה לשנת 2000 וחתן פרס נובל לפיזיקה לשנת 2016 ביחד עם דאנקן הולדיין וג'ון מייקל קוסטרליץ (ת'אולס קיבל מחצית מסכום הזכייה, ושני האחרים קיבלו רבע מהסכום כל אחד).

ת'אולס נפטר בקיימברידג' ב-6 באפריל 2019.

== קישורים חיצוניים ==

* [http://www.wolffund.org.il/index.php?dir=site&page=winners&cs=337&language=heb דייוויד תאולס] , באתר של קרן וולף (בעברית)
* [http://www.aps.org/programs/honors/prizes/prizerecipient.cfm?first_nm=David&last_nm=Thouless&year=2000 דייוויד ג'יימס ת'אולס], באתר של פרס לארס אונסנג'ר (באנגלית)
* 
* 
* 
* 

...

קטגוריה:פיזיקאים בריטים
קטגוריה:עמיתי החברה המלכותית
קטגוריה:בריטים חברי האקדמיה הלאומית למדעים של ארצות הברית
קטגוריה:זוכי פרס נובל לפיזיקה
קטגוריה:סגל אוניברסיטת וושינגטון
קטגוריה:זוכי פרס וולף לפיזיקה
קטגוריה:בוגרי אוניברסיטת קיימברידג'
קטגוריה:בעלי תואר דוקטור מאוניברסיטת קורנל
קטגוריה:סגל אוניברסיטת ברמינגהאם
קטגוריה:בריטים שנולדו ב-1934
קטגוריה:בריטים שנפטרו ב-2019
מואמן אגבריה

מואמן אגבריה (בערבית: مؤمن أغبارية; נולד ב-24 באוגוסט 1993) הוא כדורגלן ישראלי-פלסטיני המשחק בעמדת המגן הימני בהפועל בני זלפה מליגה א' צפון.

==קריירה==
אגבריה החל לשחק כדורגל במחלקת הנוער של הפועל עפולה, ולאחר שעבר גם לקבוצות הנערים של מכבי ברקאי ומכבי נתניה הצטרף בגיל 17 לקבוצת הנוער של בני סכנין. ב-11 באוגוסט 2012 ערך את הופעת הבכורה שלו בקבוצה הבוגרת של המועדון, כשנכנס בדקות הסיום של הניצחון 0-3 על הפועל עכו במסגרת שלב הבתים של גביע הטוטו. ב-29 במרץ 2014 ערך את הופעת הבכורה שלו בליגת העל, כשנכנס כמחליף בהפסד 1–4 לעירוני קריית שמונה. בסך הכל ערך 13 הופעות בליגת העל במדי הקבוצה.

בקיץ חתם בשבאב אל-ח'ליל מליגת העל הפלסטינית. ב-6 בספטמבר 2016 ערך את הופעת הבכורה שלו בנבחרת פלסטין, במשחק נגד שהסתיים בתיקו 1–1, ובסך הכל ערך שתי הופעות במדי הנבחרת.

בקיץ חזר אגבריה לכדורגל הישראלי וחתם בהפועל בני זלפה מליגה ב' צפון ב', עמה עלה לליגה א' בסיום עונת .

==קישורים חיצוניים==

קטגוריה:כדורגלנים ישראלים
קטגוריה:כדורגלנים פלסטינים
קטגוריה:מגני כדורגל ישראלים
קטגוריה:מגני כדורגל פלסטינים
קטגוריה:כדורגלנים ערבים ישראלים
קטגוריה:אום אל-פחם: כדורגלנים
קטגוריה:כדורגלני בני סכנין
קטגוריה:כדורגלני שבאב אל-ח'ליל
קטגוריה:כדורגלני נבחרת פלסטין
קטגוריה:ישראלים שנולדו ב-1993
קטגוריה:פלסטינים שנולדו ב-1993
קלירוכיה

קלירוכיה (ביוונית עתיקה: κληρουχία) היא צורת התיישבות שפיתחה האימפריה האתונאית. צורת התיישבות זו הייתה ייחודית לאתונה העתיקה, ולא הייתה מקובלת בפולייס היווניות האחרות.

ערי מדינה ביוון העתיקה (פוליס) נהגו לעיתים קרובות לייסד קולוניות מעבר לים. קולוניות התחלקו לרוב לשני סוגים עיקריים: אפויקיאי, מושבה שנוסדה כעיר בפני עצמה; ואפוריה, קולוניה שנוסדה כתחנת מסחר. לרוב, פרט לזיקה מסוימת, המושבות שנוסדו היו נפרדות לחלוטין מעיר האם שלהן, ולעיתים אף ייסדו מושבות משל עצמן או הכריזו מלחמה על עיר האם. הקלירוכיות היו שונות בתכלית השינוי. המתיישבים במושבות אלו, אשר נקראו "קלירוכים", לא איבדו את אזרחותם האתונאית והפכו לאזרחיה של עיר חדשה, הם נותרו אזרחי אתונה. אף על פי שקיבלו אוטונומיה פנימית, הרי שהם היו חברים בשבט (דימוי) שלהם, ושירתו כחיילים בצבא האתונאי. בראש כל קלירוכיה עמד פקיד מיוחד שמונה בידי אספת העם באתונה (אקלסיה), והוא היה גם המפקד של הכוח הצבאי ששלחה הקלירוכיה כדי להילחם במלחמותיה של אתונה.

קלירוכיות הוקמו לרוב על אדמות שהוחרמו מערים מנוצחות. הקלירוכיה היוותה פתרון לשתי בעיות קשות אשר הטרידו את אתונה. ראשית, היא העניקה לאזרחים חסרי קרקע אדמה פורייה, ושנית, מכיוון שהקלירוכים נותרו אזרחי אתונה הם שימשו גם כחיל משמר שווידא שהמנוצחים לא יפרו את חוזה השלום ויצאו למלחמת נקם. לעיתים קרובות הקלירוכים לא טרחו לעבד את האדמה שהוענקה להם, אלא החכירו אותה לבעליה הקודמים ששימשו כאריסים. לעיתים הוחרמה הקרקע גם ללא סיבה נראית לעין מחברות הליגה האטית-דלית, וכפיצוי ניתנה להן הנחה במיסים הקבועים שהיו משלמות.

שיטת הקלירוכיות פתוחה בידי המדינאי פריקלס, ככל הנראה בסביבות שנת 453 לפנה"ס. הקלירוכיות נוסדו בעיקר בנקודות אסטרטגיות כמו נקסוס, אנדרוס, אביה, תראקיה, חלקידיקי וגליפולי. ניתן לראות עדויות לכך גם בהפחתת המס של אותם אזורים: בסביבות 450-449 לפנה"ס צומצם המס של אנדרוס מ-12 כיכר ל-6, והמס של אובויה משבע וחצי לחמש. למרות זאת, התושבים המקומיים לרוב נטרו טינה לקלירוכים.

==ראו גם==
* הקולוניזציה היוונית

==קישורים חיצוניים==
* 

==הערות שוליים==

קטגוריה:אתונה העתיקה
הוריקן מת'יו

מתְ'יוּ (באנגלית: Hurricane Matthew) הוא הוריקן חזק שהתהווה ב-22 בספטמבר 2016 בסמיכות לחופי אפריקה, ומאז החל לנוע מערבה, הוא היה הראשון בקטגוריה 5 באזור האוקיינוס האטלנטי מאז הוריקן פליקס (2007).

הציקלון התפתח לסופה טרופית בזמן שהיה בצד המזרחי של איי ליווארד ב-28 בספטמבר. יום לאחר מכן, הפך להוריקן בצד המערבי של איי ליוורד, ובמהירות התחזק להוריקן בקטגוריה 5. המשיך צפונה ופגע בהאיטי, ג'מייקה, קובה, חלקים של הרפובליקה הדומיניקנית, ואיי הבהאמה. 

ההוריקן יצר הרס רב בהאיטי עם מספר הרוגים גבוה מאוד, ישנם גם דיווחים על התפשטות חוזרת של מחלת הכולרה במדינה ועלייה ברמת הפשיעה.

בהמשך פגע ההוריקן במזרח ארצות הברית, בפלורידה, ג'ורג'יה, קרוליינה הדרומית, וקרוליינה הצפונית. בארצות הברית הוא פגע בעיקר בפלורידה. מספר מתקנים של נאס"א באזור לרבות בית החוף של האסטרונאוטים נפגעו. 

== נזק ==
{| class="wikitable" style="margin:0 0 0.5em 1em;"
|+הרוגים ונזק לרכוש לפי מדינה
|- style="text-align:center;"
| מדינה
| הרוגים
| נזק (מיליארדי דולר ארצות הברית)
|- style="text-align:center;"
| קולומביה
| 1
| מידע לא זמין
|- style="text-align:center;"
| הרפובליקה הדומיניקנית
| 4
| מידע לא זמין
|- style="text-align:center;"
| האיטי
| 1,000
| 1
|- style="text-align:center;"
| סנט וינסנט והגרנדינים
| 1
| מידע לא זמין
|- style="text-align:center;"
| ארצות הברית
| 33
| 4-6
|- style="text-align:center;"
| סה"כ
| 1,039
| מידע לא זמין
|}

== קישורים חיצוניים ==

== הערות שוליים ==

קטגוריה:אסונות טבע ב-2016
קטגוריה:אסונות בהאיטי
קטגוריה:ארצות הברית: הוריקנים
קטגוריה:סופות בים הקריבי
קטגוריה:2016 בארצות הברית
הצפנה מקצה-לקצה

הצפנה מקצה-לקצה היא מערכת תקשורת שבה רק הצדדים המשתתפים בשיחה יכולים לקרוא את ההודעות. למעשה, נמנעת האזנה של צד שלישי וגורמים שאינם מהווים חלק מן השיחה - כגון: ספקי אינטרנט, ספקי תקשורת סלולרית, ואפילו מספק התקשורת עצמו, מלגשת למפתחות ההצפנה הדרושים כדי לפענח את השיחה. מערכות אלו נועדו למנוע כל ניסיון של מעקב או שינוי של המידע המועבר משום שאף צד שלישי לא יכול לפענח את הנתונים שמועברים או מאוחסנים. למשל, חברות שמיישמות הצפנה מקצה לקצה אינן יכולות למסור טקסטים של לקוחותיהם לרשויות.

== חילופי מפתחות ==
במערכת הצפנה מקצה לקצה מפתחות ההצפנה חייבים להיות ידועים רק לצדדים המתקשרים. כדי להשיג מטרה זו, מערכות הצפנה מקצה לקצה יכולות להצפין מידע באמצעות מחרוזות מידע הנקראים סוד משותף מראש (PGP), או סוד חד פעמי () הן גם יכולות לעשות שימוש בפרוטוקול דיפי-הלמן (OTR, סיגנל).

== שימושים מודרניים ==
מספר דוגמאות למערכות שכוללות הצפנה מקצה לקצה כברירת מחדל כוללות את: PGP, OTR, וואטסאפ, iMessage ,סיגנל, FaceTime ועוד.

נכון לשנת 2016, מערכות תקשורת מבוססות שרתים אינן כוללות הצפנה מקצה לקצה. מערכות אלו יכולות להבטיח הגנה רק על התקשורת שבין תוכנת הלקוח לשרת, משמע המשתמשים צריכים לסמוך על צד שלישי המפעיל את השרת. הצפנה מקצה לקצה נחשבת לבטוחה מכיוון שהיא מורידה את מספר הצדדים שיכולים להתערב או לפגום בהצפנה. במקרה של מסרים מיידיים משתמשים יכולים להשתמש בתוכנת צד שלישי (כגון: פידג'ין) כדי ליישם מערכות הצפנה מקצה לקצה (כגון: OTR) על גבי פרוטוקול שאינו מאפשר הצפנה מקצה לקצה.

מספר מערכות שאינן מיישמות הצפנה מקצה לקצה, למשל: ו־ מתארות את עצמן ככאלה המציעות הצפנה "מקצה-לקצה" בשעה שהן לא מספקות הצפנה מקצה לקצה. מערכות אחרות כגון: טלגרם ו־Google Allo בוקרו על כך שהן מציעות הצפנה מקצה לקצה אך לא מאפשרות אותה כברירת מחדל.

== מגבלות ==

=== דלתות אחוריות ===
חברות עשויות מרצונן או שלא מרצונן להכניס דלת אחורית לתוכנה שלהן שתאפשר להן לגשת למפתחות ההצפנה וכך לעקוף את מערכת ההצפנה ולפענח את ההודעות לגמרי. בשנת 2013 מידע שהודלף על ידי אדוארד סנודן, הראה שיש דלת אחורית בתוכנת סקייפ שמאפשרת לחברת מיקרוסופט לשלוח את כל תוכן הודעות המשתמשים לסוכנות לביטחון לאומי של ארצות הברית, למרות שתוכן ההודעות היה מוצפן מקצה לקצה מבחינה רשמית.

== ראו גם ==
* Pretty Good Privacy
* Off-the-Record Messaging
* פרוטון מייל

== הערות שוליים ==

קטגוריה:קריפטוגרפיה
דאנקן הולדיין

דאנקן הולדיין (באנגלית: Duncan Haldane; נולד ב-14 בספטמבר 1951) הוא פיזיקאי בריטי, פרופסור לפיזיקה באוניברסיטת פרינסטון בארצות הברית, חוקר במכון פרימטר לפיזיקה תאורטית וזוכה פרס נובל לפיזיקה ב-2016.

==ביוגרפיה==
הולדיין למד בלונדון ואחר כך באוניברסיטת קיימברידג', שם קיבל את תואר הדוקטור שלו בשנת 1978. 

בשנת 2012 קיבל את פרס דיראק.

הולדיין זכה בפרס נובל לפיזיקה ב-2016, יחד עם דייוויד ג'יימס ת'אולס וג'ון מייקל קוסטרליץ, על גילויים תאורטיים של מעברי פאזה טופולוגיים בחומר מעובה (ת'אולס קיבל מחצית מסכום הזכייה, ושני האחרים קיבלו רבע מהסכום כל אחד).

חי כיום בפרינסטון, ניו ג'רזי, ארצות הברית.

==מחקר מדעי==

==קישורים חיצוניים==

* 

* 
* 
* 
* 

קטגוריה:פיזיקאים בריטים
קטגוריה:פיזיקאים אמריקאים
קטגוריה:בעלי תואר דוקטור מאוניברסיטת קיימברידג'
קטגוריה:סגל אוניברסיטת פרינסטון
קטגוריה:עמיתי החברה המלכותית
קטגוריה:בריטים חברי האקדמיה האמריקאית לאמנויות ולמדעים
קטגוריה:זוכי פרס נובל לפיזיקה
קטגוריה:בריטים שנולדו ב-1951
קטגוריה:זוכי פרס דיראק
DJI (חברה)

דא-ג'יאנג חידושים מדע וטכנולוגיה, או בשמה הנפוץ DJI (בסינית: 大疆创新科技有限公司) היא חברת טכנולוגיה סינית שנוסדה ב-2006 על ידי פרנק ואנג. החברה מייצרת ומשווקת כלי טיס בלתי מאוישים (כטב"מ) עבור צילום ווידאוגרפיה אוויריים, מייצבים (גימבל), פלטפורמות טיסה, מצלמות, מערכות הנעה, מייצבי מצלמות ובקרי טיסה.

החברה שולטת בשוק הרחפנים בשוק הצרכני, והיא מפתחת ומשווקת סדרת רחפנים לשווקים נוספים, ביניהם תעשיית הקולנוע, בחקלאות ובכבאות, וכן משטרה וצבא.

== היסטוריה ==
על פי האקונומיסט, כבר ב-2015, החברה שלטה בתעשיית הכטב"מים האזרחית.

שווי החברה הוערך בספטמבר 2016 בכ-10 מיליארד דולר.

ב-2018 העריך פורבס את שוויה בכ-15 מיליארד דולר.

בשנת 2020 הכריז הבית הלבן על הכנסת החברה לרשימת החרם של הממשל, ותגביל את שיווק מוצריה בארצות הברית, בטענה שלחברה יש קשרים עם צבא השחרור העממי (צבא סין), המשתמש במוצריה כטכנולוגיה דו-שימושית לדיכוי העם האויגורי. כמו כן הזהירו האמריקאים מפני דליפת פרטיהם האישיים של המשתמשים במוצרי החברה, ממסדות הנתונים שלה. באוקטובר 2022 הכניסה מחלקת ההגנה של ארצות הברית את החברה ל"רשימה שחורה" של חברות שעליהן מוטלות מגבלות עסקיות, כולל השקעות.

בשנת 2021 נמסר שרחפני החברה נפוצים מאוד בשוק הרחפנים העולמי ובישראל. על פי ההערכות, שוק הרחפנים הישראלי מונה כ-30,000 רחפנים, חלקם הגדול של חברת DJI. בין היתר משתמשים בהם ארגונים ביטחוניים כגון צה"ל, שב"כ ומשרד ראש הממשלה.

== גלריית מוצרים ==
<gallery widths="150" heights="140" perrow4"="">
DJI Inspire 1.jpg|DJI Inspire 1, לרחפן זה יש שימוש נרחב בתעשיית הסרטים, ונחשב אחד הרחפנים המתקדמים בעולם
Hexacopter Multicopter DJI-S800 on-air credit Alexander Glinz.jpg|DJI "Spreading Wings" hexacopter S800
</gallery>

== קישורים חיצוניים ==

* 

* 

== הערות שוליים ==

קטגוריה:חברות טכנולוגיה
ג'בל בארוכ

ג'בל בארוכּ (בערבית: جبال الباروك; בעברית נקרא גם ג'בל ברוך) הוא הר בלבנון המתנשא עד לגובה 1,943 מטרים. ההר הוא חלק מרכס הר הלבנון והפסגה השנייה בגובהה בהרי השוף.

== שימור ==
ג'בל בארוכ הוא אחד המקומות הבודדים בלבנון בהם שרדו עדיין יערות הארזים שלא נכרתו. בשל עובדה זו הוכרז ההר כחלק משמורת הטבע הגדולה בלבנון המשמרת את היערות.

== מלחמת לבנון הראשונה ==
במהלך מלחמת לבנון הראשונה התחוללו סביב ההר מספר קרבות. הכוח הראשון שהשתלט על המקום היה כוח מחטיבת גולני בפיקוד הסמח"ט, גבי אשכנזי. לאחר המלחמה השתלט צה"ל על מבנה שהיה מיועד להיות בית מלון אך בנייתו הופסקה עקב מלחמת האזרחים ומיקם בו את מפקדת החטיבה המרחבית, שכונתה חטיבת ארזים. במפקדת החטיבה המרחבית שכנה גם מפקדת הגיס הצפוני.

כ-4 קילומטרים צפונית למפקדת החטיבה שכן מוצב נוסף, שמוקם במבנה שנבנה כתחנת ממסר לתקשורת אלחוטית. גם מבנה זה ניטש עקב מלחמת האזרחים. המבנה כונה על ידי חיילי צה"ל "האנטנה", על שם האנטנה הגבוהה שבו. המוצב הצפוני ביותר על ההר, שהיה גם הוא באחריות החטיבה המרחבית היה מוצב חבצלת.

בתחילת אפריל 1985 ניטש המוצב ששימש את מפקדת החטיבה ורוב חייליה עבור למוצב האנטנה. כשלושה שבועות לאחר מכן, ב-24 באפריל 1985, ניטש גם מוצב האנטנה וכל החיילים שאיישו אותו יצאו באותו יום מלבנון. רובם ירדו מההר בכלי רכב (משוריינים, משאיות וג'יפים), וקבוצה קטנה עשתה את הדרך ברגל, ועלתה על כלי הרכב בתחתית ההר.

היו דיווחים שעל פסגת ההר נמצאת עמדה של החזבאללה.

בשנת 2010 חשף צבא לבנון כי גילה מתקני ריגול ישראליים על ההר.
<gallery>
קובץ:View from the Barouk Forest 1.JPG|מבט מבעד לארזים שעל ההר, לעבר הבקאע.
קובץ:Joub Jannine July 2016.jpg|מבט אל ההר מהכפר ג'וב ג'נין.
קובץ:Barouk cedar forest -Jan 2010 - panoramio.jpg|עצי ארז על מורדת ההר
</gallery>
==הערות שוליים==

קטגוריה:לבנון: הרים
הקורפוס ה-68 (ורמאכט)

הקורפוס ה-68 (בגרמנית: LXVIII. Armeekorps) היה קורפוס של הוורמאכט שלחם במלחמת העולם השנייה.

==היסטוריה==
הקורפוס הוקם ב-23 בספטמבר 1942, וכמפקדו מונה הלמוט פלמי. בתחילה פעל הקורפוס בקווקז כחלק מארמיית הפאנצר הראשונה במסגרת קבוצת ארמיות A ולאחר מכן פעל כחלק מארמיית הפאנצר הרביעית במסגרת קבוצת ארמיות דון, ובהמשך כחלק מפלגת הארמייה הולידט במסגרת קבוצת ארמיות דרום. ביוני 1943 הועבר הקורפוס תחת פיקוד קבוצת ארמיות E ביוון, ובנובמבר 1944 עבר הקורפוס תחת פיקוד ארמיית הפאנצר השנייה במסגרת קבוצת ארמיות F ביוגוסלביה. בהמשך לחם הקורפוס בהונגריה ובאוסטריה, וב-8 במאי 1945 נכנע לכוחות בעלות הברית.

==מפקדים==
* הלמוט פלמי (23 בספטמבר 1942 - 1 בדצמבר 1944)
* פרידריך-וילהלם מילר (1 בדצמבר 1944 - 27 בינואר 1945)
* ארתור שוורצנקר (27 בינואר 1945 - 29 בינואר 1945)
* רודולף קונרד (29 בינואר 1945 - 8 במאי 1945)

==סדר הכוחות==
===26 בנובמבר 1944===
ב-26 בנובמבר 1944 כלל הקורפוס את היחידות הבאות:
* דיוויזיית היגר ה-117
* דיוויזיית הרייכסגרנדיר ה-44
* דיוויזיית הפאנצרגרנדיר ברנדנבורג
* הדיוויזיה ההררית ה-1
* דיוויזיית המתנדבים ה-31
* דיוויזיית האס אס ה-13
* חטיבת הגרנדירים ה-92

==קישורים חיצוניים==
* [http://www.lexikon-der-wehrmacht.de/Gliederungen/Korps/LXVIIIKorps.htm הקורפוס ה-68] באתר lexikon-der-wehrmacht 

קטגוריה:זירת מזרח אירופה במלחמת העולם השנייה 
68
הקורפוס ה-69 (ורמאכט)

הקורפוס ה-69 (בגרמנית: LXIX. Armeekorps) היה קורפוס של הוורמאכט שלחם במלחמת העולם השנייה.

==היסטוריה==
הקורפוס הוקם ב-8 ביולי 1943 בשם "קורפוס המילואים ה-69", וכמפקדו מונה ארנסט דהנר. הקורפוס פעל בקרואטיה כחלק מארמיית הפאנצר השנייה במסגרת קבוצת ארמיות F, וב-20 בינואר 1944 הפך הקורפוס לקורפוס ה-69. הקורפוס לחם בקרבות השונים בקרואטיה כנגד הפרטיזנים היוגוסלבים, וב-8 במאי 1945 נכנע לכוחות בעלות הברית.

==מפקדים==
* ארנסט דהנר (8 ביולי 1943 - 1 באפריל 1944)
* יוליוס רינגל (1 באפריל 1944 - 24 ביוני 1944)
* הלגה אולב (24 ביוני 1944 - 8 במאי 1945)

==סדר הכוחות==
===26 בנובמבר 1944===
ב-26 בנובמבר 1944 כלל הקורפוס את היחידות הבאות:
* דיוויזיית הקוזקים ה-1
* רגימנט המילואים של הסקי-יגר ה-1

==קישורים חיצוניים==
* [http://www.lexikon-der-wehrmacht.de/Gliederungen/KorpsReserve/ResKorps69-R.htm קורפוס המילואים ה-69] באתר lexikon-der-wehrmacht 
* [http://www.lexikon-der-wehrmacht.de/Gliederungen/Korps/LXIXKorps.htm הקורפוס ה-69] באתר lexikon-der-wehrmacht 

קטגוריה:זירת מזרח אירופה במלחמת העולם השנייה 
69
הקורפוס ה-70 (ורמאכט)

הקורפוס ה-70 (בגרמנית: LXX. Armeekorps) היה קורפוס של הוורמאכט שלחם במלחמת העולם השנייה.

==היסטוריה==
הקורפוס הוקם ב-25 בינואר 1943 בנורווגיה על בסיס הפיקוד המיוחד הגבוה ה-70 (Höheres Kommando z.b.V. LXX), וכמפקדו מונה ולנטין פויירשטיין. הקורפוס לחם בקרבות השונים בנורווגיה, וב-8 במאי 1945 נכנע לכוחות בעלות הברית.

==מפקדים==
* ולנטין פוירשטיין (25 בינואר 1943 - 22 ביוני 1943)
* הרמן טיטל (22 ביוני 1943 - 8 במאי 1945)

==קישורים חיצוניים==
* [http://www.lexikon-der-wehrmacht.de/Gliederungen/Korps/LXXKorps.htm הקורפוס ה-70] באתר lexikon-der-wehrmacht 

קטגוריה:זירת מערב אירופה במלחמת העולם השנייה 
70
הקורפוס ה-91 (ורמאכט)

הקורפוס ה-91 (בגרמנית: LXXXXI. Armeekorps) היה קורפוס של הורמאכט שלחם במלחמת העולם השנייה.

==היסטוריה==
הקורפוס הוקם ב-10 באוגוסט 1944 בידי האוברבפסלהאבר זידאוסט. הקורפוס הוכפף לקבוצת ארמיות E שפעלה בבלקן והייתה בתורה כפופה לקבוצת ארמיות F. הקורפוס הוצב ביוון ובסרביה, ועם הנסיגה של הכוחות הגרמניים מהבלקן באביב 1945, השתתף הקורפוס בקרבות ההגנה בקרואטיה, שהותקפה בו זמנית בידי הצבא הבריטי והצ'טניקים בפיקודו של טיטו. הקורפוס נכנע לבעלות הברית ב-8 במאי 1945.

==מפקדים==
* גנרלוטננט אולריך קלימן (18 בספטמבר 1944 - 9 באוקטובר 1944)
* גנרל חיל הרגלים ורנר פון אדמנסדורף (9 באוקטובר 1944 - 8 במאי 1945)

==סדר כוחות==
עם פירוקו, כלל הקורפוס את היחידות הבאות:
* דיוויזיית היגר ה-104
* הדיוויזיה הקרואטית ה-13
* הדיוויזיה הקרואטית ה-4

==קישורים חיצוניים==
* [http://www.lexikon-der-wehrmacht.de/Gliederungen/Korps/LXXXXIKorps.htm הקורפוס ה-91] באתר lexikon-der-wehrmacht 
91